نیجریه‌نین اوندو ایالتینده کلیسه‌یه ائدیله‌ن سالدیری‌دا ان آز ۵۰ نفر حیاتینی ایتیردی.
آدینین آچیقلانماسینی ایسته‌مه‌یه‌ن بیر دکتر مطبوعاتا آچیقلاماسیندا، اوندو ایالتینین اووو بؤلگه‌سینده کلیسه‌یه ائدیلن سالدیریدان سونرا ان آز ۵۰ جسد تاپیلدیغینی بیلدیردی.
دکتر، سالدیریدا چوخ ساییدا اینسانین یارالاندیغینی دا ایفاده ائتدی.
نیجریه‌ دؤولت باشقانی محمد بخاری سالدیرینی قینادی.
"نه اولورسا اولسون، بو اؤلکه هئچ واخت پیس اینسانلارا و خائینلره بویون ایمه‌یه‌جک و قارانلیق هئچ واخت ایشیغا غالیب گله‌بیمه‌یه‌جک" ایفاده‌سینی ایشلتدی.
اوندو ایالتینین والیسی روتیمی آکردولو حادثه‌نی سوچسوز اینسانلارا قارشی "آلچاق و شیطانی سالدیری" اولاراق دگرلندیردی.
آکردولو، حادثه یئرینه گوونلیک گوجلرینین گؤندریلدیگینی و سالدیریلا باغلی آراشدیرمالارا باشلادیلدیغینی بیلدیردی.
مطبوعاتدا چیخان خبرلره گؤره، کیملیکلری معینلشدیریلمه‌یه چالیشیلان سلاحلی شخصلر، اوندو ایالتینین اووو بؤلگه‌سینده‌کی کاتولیک کلیسه‌سینه عبادت سیراسیندا سالدیری تشکیل ائتدی.
